Edvard Amundsen
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Edvard Amundsen var en norsk luthersk misjonær og språkforsker. Han arbeidet sammen med den norske misjonæren Theodor Sørensen i Tibetmisjonen først fra India, men største delen av sin periode som misjonær fra Yunnan i Kina. Han var superintendent for det britiske bibelselskapet, utga kristen litteratur på tibetansk og fikk stor vitenskapelig anerkjennelse for sine studier av det tibetanske tonesystem og for sine forskningsferder. Han var æresmedlem av Royal Geographical Society i London. Han var også en god botaniker og har fått en Rhododendron oppkalt etter seg, Rhododendron amundsenianum.
Under Bokseropprøret i Kina i 1900 måtte han evakuere til Darjeeling i India, men returnerte til Yunnan i 1903. Fra 1919 til han vendte hjem til Norge arbeidet han i Kina for Det Norske Misjonsforbund. Les mer i Store norske leksikon kristen misjonsvirksomhet Litteratur Jørgensen, M. (2008). Edvard Amundsen - en norsk rhododendron misjonær. Lapprosen; medlemsblad for Den norske rhododendronforening, 2 (3): 4-6. Kværne, Per (1973). A Norwegian Traveller in Tibet: Theo Sörensen and the Tibetian Collection in the Oslo University Library. New Dehli: Manjusri Publishing House.